IMISLab/GreekWikipedia huggingface dataset:
Μονοθελητισμός

Ο Μονοθελητισμός ήταν θρησκευτική αίρεση η οποία αναπτύχθηκε τον 7ο αιώνα και πρέσβευε ότι ο Χριστός είχε δύο φύσεις, την ανθρώπινη και τη θεϊκή, αλλά μία θέληση. Εισηγητής του υπήρξε ο πατριάρχης Σέργιος, υποστηρικτής ο αυτοκράτορας Ηράκλειος και εκφραστής ο διαδεχθείς στον πατριαρχικό θρόνο, Πύρρος. Οι Σέργιος και Πύρρος συντάσουν την «Έκθεση», κείμενο μονοθελητικού περιεχομένου, η οποία επικυρώθηκε στο πλαίσιο Πατριαρχικής Συνόδου στην Κωνσταντινούπολη. Δημοσιεύτηκε το 638 με την υπογραφή του Ηρακλείου, θεωρώντας ότι θα έβρισκε αποδοχή ανάμεσα στους χριστιανούς υπηκόους της αυτοκρατορίας - ανεξαρτήτως δόγματος, και ως μια συγκαταβατική λύση με στόχο την άσκηση μεγαλύτερης επιρροής στις επαρχίες της Ανατολής. Παρόλο που πρωταρχικός στόχος της Έκθεσης υπήρξε η ένωση των μονοφυσιτικών επαρχιών της ανατολής με την Αυτοκρατορία, απέτυχε να λειτουργήσει ως συνδετικός κρίκος μεταξύ του ορθόδοξου δόγματος της πρωτεύουσας και του Μονοφυσιτισμού των ανατολικών επαρχιών, επιδεινώνοντας μάλιστα την ρήξη μεταξύ τους και καθιστώντας ευκολότερη την αραβική επέκταση στις περιοχές αυτές.

 Ο Μονοθελητισμός εμφανίστηκε ως συνέχεια του Μονοφυσιτισμού, όταν ο Αυτοκράτορας Ηράκλειος εξέδωσε το διάταγμα γνωστό ως «Έκθεσις» το 638 προκειμένου να γεφυρώσει το χάσμα μεταξύ μονοφυσιτών υπηκόων στις περιοχές της Αιγύπτου, Παλαιστίνης και Συρίας και της υπόλοιπης Ορθόδοξης Εκκλησίας, καθώς κατανοούσε ότι η δογματική και εθνολογική διαφορά, η μεγάλη απόσταση από την Κωνσταντινούπολη και οι συνεχείς επιθέσεις από Πέρσες και Άραβες αποξένωναν τους πληθυσμούς αυτούς από την αυτοκρατορία και καθιστούσαν εύκολη την απώλεια των εν λόγω περιοχών, όπως και τελικά έγινε κατά την αραβική κατάκτηση. Σύμφωνα με αυτό το σχέδιο, οι μονοφυσίτες θα δέχονταν ότι στον Χριστό υπάρχουν δύο φύσεις μετά την ένωση θείας και ανθρωπίνης φύσεως, και οι Ορθόδοξοι θα δέχονταν ότι στον Χριστό υπάρχει μία θέληση και ενέργεια, μετά την ένωση των δύο φύσεων. Παρά την προσπάθειά του να επιβάλει το νέο δόγμα, ο Μονοθελητισμός απέτυχε. Ο Άγιος Μάξιμος ο Ομολογητής αναδείχθηκε μέγας υπέρμαχος της ορθοδόξου πίστεως, εναντιωθείς σε αποφάσεις αυτοκρατόρων και πατριαρχών, οι οποίοι χάριν πολιτικών σκοπιμοτήτων προχώρησαν σε ενέργειες δημιουργίας αιρετικών δοξασιών και υπερασπίσεως αιρετικών ομάδων και λαών και συγκεκριμένα των μονοφυσιτών, προκειμένου να τους προσεταιρισθούν, νοθεύοντας το ορθόδοξο δόγμα και την εξ αυτού απορρέουσα δυνατότητα ανθρωπίνης λυτρώσεως και σωτηρίας, την οποία μας εχάρισε η Θεία Ενανθρώπιση του Θεού στο πρόσωπο του Ιησού Χριστού.Τελικά καταδικάστηκε από την ΣΤ΄ Οικουμενική Σύνοδο, η οποία απεφάνθη ότι αφού στην υπόσταση του Χριστού υπάρχουν δύο φύσεις, η θεία και η ανθρωπίνη, υπάρχουν και δύο φυσικές θελήσεις και δύο φυσικές ενέργειες, η θεία και η ανθρωπίνη, που ενεργούσαν «αδιαιρέτως, ατρέπτως, αμερίστως, ασυγχύτως», χωρίς να επικρατεί αντιπαλότητα μεταξύ τους. Ι.Ε. Καραγιαννόπουλου, η Ιστορία του Βυζαντινού Κράτους, τόμος β
Κρμπέτα

Η Κρμπέτα (σερβικά κυριλλικά: Крбета) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε 189 κατοίκους.

 Το χωριό ευρίσκεται επί των όχθων της Τσρνα Ριέκα. Πόλεις της Βοσνίας και Ερζεγοβίνης Δήμοι της Βοσνίας και Ερζεγοβίνης (Αγγλικά) Maplandia (Αγγλικά) Δορυφορική εικόνα της Κρμπέτα στο fallingrain.com
Άδακας

Ο Άδακας (Addax) είναι είδος αρτιοδάκτυλου θηλαστικού που ζει στις ερήμους σε αγέλες. Ζει στη Νότια Σαχάρα, αλλά έχει εισαχθεί και στην Τυνησία. Η επιστημονική του ονομασία είναι Addax nasomaculatus και δεν περιλαμβάνει υποείδη.

 Η αντιλόπη άδακας έχει περίπου 1 μέτρο (3,3 πόδια) στο ύψος του ώμου και το βάρος της κυμαίνεται 60 έως 120 κιλά (130 - 260 λίβρες). Ο χρωματισμός του τριχώματος τους ποικίλλει ανάλογα με την εποχή. Το χειμώνα είναι γκριζοκάστανα με λευκά οπίσθια τεταρτημόρια και τα πόδια. Το καλοκαίρι, αλλάζει εντελώς και γίνεται λευκή ή ξανθιά. Το κεφάλι του είναι στολισμένο με μια σκούρα μάσκα. Τόσο τα αρσενικά, όσο και τα θηλυκά έχουν έχουν ένα ζευγάρι ελικοειδή κέρατα που μπορούν να φτάσουν σε ύψος το 1 μέτρο στα μεγαλύτερα.. Ο άδακας αναφέρεται από αρχαιοτάτων χρόνων. Χαρακτηριστικές απεικονίσεις που χρονολογούνται από την εποχή της αρχαίας Αιγύπτου μάς οδηγούν στο συμπέρασμα ότι εκείνα τα χρόνια ο άδακας ήταν εξημερωμένο είδος, επειδή μερικοί απεικονίζονται δεμένοι με σκοινιά σε πασσάλους. Στις τοιχογραφίες της Θήρας εμφανίζονται δύο τέτοιες αντιλόπες. Πιθανόν και η περίφημη «στρεψίκερως αντιλόπη» του Πλίνιου να ήταν ένας άδακας. Ο άδακας κάποτε ήταν διαδεδομένος σε όλη τη Σαχάρα και το Μαγκρέπ (Βόρεια Αφρική), όπως επίσης και στην Αραβική χερσόνησο και σε ορισμένες περιοχές της Εγγύς Ανατολής. Σήμερα όμως ζει μόνο στη Μαυριτανία, το Νίγηρα και το Τσαντ, ενώ έχει επανεισαχθεί στην Τυνησία. Οι άδακες απαντούν γενικά σε μικρές ομάδες που αριθμούν έως και 20 ζώα, σπάνια περισσότερα. Είναι αρκετά επιλεκτικοί ως προς τη διατροφή τους: προτιμούν μόνο ένα είδος φυτού (το Chloris gayana) που αποτελεί τη βάση του διαιτολογίου τους. Ο άδακας μπορεί να μείνει χωρίς νερό για πολύ μεγάλα χρονικά διαστήματα, ενώ μπορεί να μυρίσει τη βροχή από απόσταση 100 χιλιομέτρων. Ο άδακας είναι πολύ νομαδικός χαρακτήρας, καθώς μπορεί να διανύσει έως και 100 χιλιόμετρα μέσα σε ένα μόνο βράδυ για να βρει τόπους βοσκής. Ο άδακας απειλείται κυρίως από τον ανταγωνισμό από τους βοσκούς, οι οποίοι θεωρούν τον άδακα ανεπιθύμητο ανταγωνιστή στη διεκδίκηση της πενιχρής περιοχής, και το "ψυχαγωγικό" κυνήγι. Ο άδακας έχει εξαφανιστεί έξω από τη Σαχάρα, ενώ ακόμα και στη μεγάλη έρημο γίνεται ολοένα πιο σπάνιος, περιορισμένος σε μερικές από τις πιο άγονες κι απρόσιτες περιοχές. Το είδος θεωρείτε Κρισίμως κινδυνεύον και προστατεύεται από το 1960, ενώ σε αρκετές χώρες της Βόρειας Αφρικής έχουν γίνει προσπάθειες επανένταξης του είδους στη φύση.
Use Your Illusion I

Το Use Your Illusion I είναι το τρίτο στούντιο άλμπουμ του αμερικανικου hard rock συγκροτήματος Guns N' Roses. Κυκλοφόρησε μαζί με τον τέταρτο δίσκο του συγκροτήματος, Use Your Illusion II. Έχει πουλήσει πάνω από 5.000.000 αντίτυπα στις Η.Π.Α. Οι δίσκοι Use Your Illusion είναι οι τελευταίοι με τον κιθαρίστα Ίζυ Στράντλιν και οι πρώτοι με τον πιανίστα Ντίζυ Ριντ και τον ντράμμερ Ματ Σόρουμ.

 Στα δύο αυτά άλμπουμ παρατηρείται μια αλλαγή στον ήχο του συγκροτήματος, καθώς είναι επηρεασμένοι από πανκ και κλασσική μουσική. Αυτό γίνεται εμφανές με την χρήση πιάνου από τον Αξλ Ρόουζ και τον Ντίζυ Ριντ. Διαφορά παρουσιάζεται και λόγω της αντικατάστασης του ντράμμερ Στίβεν Άντλερ από τον Ματ Σόρουμ, καθώς εκείνος είχε απολυθεί λόγω της μεγάλης χρήσης ηρωΐνης.Πολλά κομμάτια του άλμπουμ είχαν γραφτεί παλαιότερα και ήταν υπό σκεψη για το Appetite for Destruction, όπως τα "Back off Bitch", "Bad Obsession", "Don't Cry", "November Rain" και "The Garden". Τα Use Your Illusion είναι τα πρώτα άλμπουμ της μπάντας στα οποία τραγουδούν και άλλα μέλη εκτός από τον Ρόουζ. Στα κομμάτια "Dust N' Bones", "You Ain't The First" και "Double Talkin' Jive" κύρια φωνητικά παρέχει ο κιθαρίστας Ίζυ Στράντλιν. Ο Ρόουζ παρουσιάζεται για πρώτη φόρά να παίζει κάποιο όργανο εκτός από πιάνο και πλήκτρα: ακουστική κιθάρα στο "Dead Horse". Υπήρχε δυσκολία στο να επιτευχθεί ο ήχος του άλμπουμ. Η τελική μίξη έγινε από τον Μπιλ Πράις. Ο κιθαρίστας Slash έχει δηλώσει ότι μεγάλο μέρος των άλμπουμ γράφτηκε στο σπίτι του μέσα σε δύο νύχτες, με ακουστικά όργανα, μετά από μήνες χωρίς νέο υλικό.Ο ήχος του Use Your Illusion I θεωρείται πιο "σκληρός" από του II, κυρίως λόγω της επηρροής του Στράντλιν. Πάνω από 500,000 αντίτυπα των δύο δίσκων πουλήθηκαν μέσα σε δύο ώρες από την κυκλοφορία τους. Και οι δύο δίσκοι έχουν γίνει 7x πλατινένιοι. Τα εξώφυλλα απποτελούν απόσπασμα της σχολής των Αθηνών του Ραφαήλ. Τα εξώφυλλα είναι έργο του καλλιτέχνη Μαρκ Κοστάμπι, ενώ ονομάστηκε "Use Your Illusion" από τον Πωλ Κοστάμπι. Η μόνη διαφορά ανάμεσα στα εξώφυλλα των δύο άλμπουμ είναι ότι στο Use Your Illusion I το έργο είναι καλυμμένο από κίτρινο και κόκκινο, ενώ στο II από μωβ και μπλε. Guns N' Roses: Αξλ Ρόουζ - κύρια φωνητικά, πιάνο, πλήκτρα, ακουστική κιθάρα στο "Dead Horse" Slash - κιθάρες, talkbox στο "Dust N' Bones", εξάχορδο μπάσο στο "Right Next Door To Hell" Ίζυ Στράντλιν - κιθάρες, φωνητικά ,κύρια φωνητικά στα "Dust N' Bones", "You Ain't The First" & "Double Takin' Jive", κρουστά στο "Bad Obsession" Νταφ ΜαΚέγκαν - μπάσο, ακουστική κιθάρα, φωνητικά Ντίζυ Ριντ - πλήκτρα, πιάνο, φωνητικά Ματ Σόρουμ - ντραμς, κρουστά, φωνητικάΕπιπλέον μουσικοί: Γουέστ Άρκιν - ακουστική κιθάρα στο "The Garden" Χορωδία στο "November Rain": Ματ Σόρουμ, Σάννον Χουν, Ρέμπα Σόου, Στούαρτ ΜπέιλιGuests: Άλις Κούπερ - κύρια φωνητικά στο "The Garden" Μάικλ Μονρό - φυσαρμόνικα & σαξόφωνο στο "Bad Obsession" Σάννον Χουν - φωνητικά στα "Live and Let Die", "Don't Cry" και "The Garden"
Λάιμαν Γκίλμορ

Ο Λάιμαν Γουίσγουελ Γκίλμορ, Τζούνιορ (αγγλικά: Lyman Wiswell Gilmore, Jr‎, 11 Ιουνίου 1874 – 18 Φεβρουαρίου 1951) ήταν πρωτοπόρος της αεροπορίας. Κατασκεύασε ένα ατμοκίνητο αεροπλάνο στο Γκρας Βάλεϊ της Καλιφόρνια και ισχυρίστηκε πως πέταξε με αυτό στις 15 Μαΐου 1902. Λόγω των απαιτήσεων για μεγαλύτερο λέβητα και της εξάρτησης από τον άνθρακα ως πηγή ισχύος, οι πτήσεις ήταν ασταθείς. Οι καταγραφές και οι αποδείξεις σχετικά με τους ισχυρισμούς του χάθηκαν μετά από πυρκαγιά στο υπόστεγο του, το 1935.

 Ο Γκίλμορ, σε συνέντευξή του το 1936, ανέφερε μία επιτυχή προσδεδεμένη πτήση με ανεμόπτερο το 1893 και μία ελεύθερη πτήση το 1894. Ο Γκίλμορ προσέθεσε επίσης πως (αν και δεν το είχε αναφέρει μέχρι το 1927) πραγματοποίησε ελεγχόμενη ατμοκίνητη πτήση στις 15 Μαΐου 1902. Ωστόσο, όλες οι καταγραφές και τα έγγραφα που σχετιζόταν με το αεροσκάφος του καταστράφηκαν σε πυρκαγιά.Υπάρχουν φωτογραφίες του 1898 που αναπαριστούν τη μηχανή του Γκίλμορ, αλλά καμία δεν τη δείχνει στον αέρα. Οι ισχυρισμοί πως το αεροσκάφος κατάφερε να πετάξει είναι ανεπιβεβαίωτοι, και λαμβάνοντας υπόψη το βάρος του αεροσκάφους που φαίνεται στις φωτογραφίες, η πιθανότητα για πτήση είναι εξαιρετικά αμφίβολη. Ο Λάιμαν Γκίλμοορ βρισκόταν σε επαφή με άλλους πρωτοπόρους της αεροπορίας όπως ο Σάμιουελ Λάνγκλεϊ και τελικά με τους αδελφούς Ράιτ. Το 1902, ο Γκίλμορ έλαβε δύο διπλώματα ευρεσιτεχνίας για ατμομηχανές. Πραγματοποίησε εφευρέσεις και σε άλλους τομείς: για παράδειγμα ένα περιστρεφόμενο εκχιονιστικό. Στις 15 Μαρτίου 1907, ο Γκίλμορ άνοιξε το πρώτο εμπορικό πεδίο προσγειώσεων, το Gilmore Airfield, στο Γκρας Βάλεϊ. Στο χώρο πλέον στεγάζεται σχολείο με το όνομά του. Το 1935, το υπόστεγο του Λάιμαν και δύο παλιά μονοπλάνα καταστράφηκαν από πυρκαγιά. Η φωτιά ακύρωσε τα σχέδια του να εκθέσει ένα μεγαλύτερο μονοπλάνο στη Διεθνή Έκθεση του Σικάγο. Ο Γκίλμορ άρχισε να ασχολείται με την εξόρυξη χρυσού και πέθανε φτωχός στη Νεβάντα Σίτι της Καλιφόρνια. Αφιέρωμα στην ιστοσελίδα Flying Machines
Έλενα του Ηνωμένου Βασιλείου

Η Έλενα του Ηνωμένου Βασιλείου (αγγλικά: Helena of the United Kingdom, 25 Μαΐου 1846 - 9 Ιουνίου 1923) ήταν η τρίτη κόρη και το πέμπτο παιδί της Βικτωρίας του Ηνωμένου Βασιλείου και του Αλβέρτου της Σαξονίας-Κοβούργου-Γκότα.

 Η Έλενα Αυγούστα Βικτωρία γεννήθηκε στις 25 Μαΐου 1846 στα Ανάκτορα του Μπάκιγχαμ και βαπτίστηκε στις 25 Ιουλίου του ίδιου έτους με αναδόχους τον Φρειδερίκο Γουλιέλμο του Μεκλεμβούργου-Στρέλιτς, την Ελένη του Μεκλεμβούργου-Σβερίν και την Αυγούστα της Έσσης-Κάσσελ.Ήταν γνωστή στην οικογένειά της ως "Λένχεν". Το 1859, η Έλενα ερωτεύθηκε τον πρώην βιβλιοθηκάριο του πατέρα της, Καρλ Ρούλαντ. Όταν η Βασίλισσα το ανακάλυψε τον έστειλε αμέσως πίσω στην πατρίδα του τη Γερμανία και λίγα χρόνια μετά ξεκίνησε να ψάχνει ένα σύζυγο για την Έλενα. Η επιλογή της Βικτωρίας ήταν ο Χριστιανός του Σλέσβιχ-Χόλσταϊν, ο οποίος ήταν κατά δεκαπέντε χρόνια μεγαλύτερος της Έλενας.Η Έλενα και ο Χριστιανός αρραβωνιάστηκαν στις 5 Δεκεμβρίου 1865 και παντρεύτηκαν στις 5 Ιουλίου του επόμενου έτους. Το ζευγάρι αποφάσισε να ζήσει στη Βρετανία, κάτι που ικανοποίησε ιδιαίτερα τη Βικτωρία, η οποία ήθελε τα παιδιά της να παραμένουν κοντά της. Έζησαν μία ήσυχη ζωή και παρέμειναν πιστοί μεταξύ τους.Η Έλενα απεβίωσε στην Οικία Σόμμπεργκ του Λονδίνου στις 9 Ιουνίου 1923. Το σώμα της αρχικά ενταφιάστηκε στις 15 Ιουνίου 1923 στο Παρεκκλήσι του Αγίου Γεωργίου· πέντε χρόνια αργότερα θα μεταφερθεί στο Φρόγκμορ, κοντά στο Ουίνδσορ. Η Έλενα και ο Χριστιανός απέκτησαν τέσσερις γιους και δυο κόρες: Χριστιανός Βίκτωρ (1867 - 1900). Αλβέρτος του Σλέσβιχ-Χόλσταϊν (1869 - 1931), Δεν παντρεύτηκε ποτέ. Είχε μια νόθα κόρη, την Βαλερία Μαρία του Σλέσβιχ-Χόλσταϊν, δεν έγινε ποτέ γνωστό το όνομα της μητέρας της. Έλενα Βικτωρία (1870 - 1948). Μαρία Λουίζα (1872 - 1956), παντρεύτηκε το 1891 τον Αριβέρτο του Άνχαλτ. Δεν απέκτησαν παιδιά. Ο γάμος ακυρώθηκε το 1900. Χαράλδος (12 - 20 Μάϊου 1876). θνησιγενής γιος (1877). 25 Μαΐου 1846 - 5 Ιουλίου 1866: Η Βασιλική Υψηλότητα Πριγκίπισσα Έλενα, Πριγκίπισσα της Σαξονίας-Κοβούργου και Γκότα, Δούκισσα της Σαξονίας 5 Ιουλίου 1866 - 17 Ιουλίου 1917: Η Βασιλική Υψηλότητα Πριγκίπισσα Χριστιανού του Σλέσβιχ-Χόλσταϊν, Πριγκιπισσα της Μεγάλης Βρετανίας και της Ιρλανδίας, Πριγκίπισσα της Σαξονίας-Κοβούργου και Γκότα, Δούκισσα της Σαξονίας 17 Ιουλίου 1917 - 9 Ιουνίου 1923: Η Βασιλική Υψηλότητα Πριγκίπισσα Χριστιανού
Αλφόνσος Γ΄ των Αστουριών

O Αλφόνσος Γ΄ ο Μέγας, ισπαν. Alfonso III el Magno από τον Οίκο των Αστουριών-Λεόν ήταν βασιλιάς (866-910) των Αστουριών, του Λεόν και ιδρυτής του βασιλείου της Γαλικίας.

 Ήταν γιος του Ορδόνιο Α΄ των Αστουριών και της Μουνιαδόνια ή Μούνια. Διαδέχθηκε τον πατέρα του στις Αστουρίες και στο Λεόν. Οι πηγές τον αποκαλούν "πρίγκιπα της Γαλικίας" και "αυτοκράτορα της Ισπανίας", ο πρώτος που κλήθηκε έτσι. Νυμφεύτηκε τη Χιμένα της Παμπλόνα και είχε τέκνα; Φρουέλα Β΄ π.875-925, βασιλιάς των Αστουριών, μετά και του Λεόν & της Γαλικίας. Γκαρθία Α΄ π. 871-914, βασιλιάς του Λεόν. Ορδόνιο Β΄ π.873-924, βασιλιά της Γαλικίας, μετά και του Λεόν. España Sagrada. Memorias de los insignes monasterios de San Julián de Samos, y San Vicente de Monforte. Chisholm, Hugh, ed. (1911). "Alphonso s.v. Alphonso III." . Encyclopædia Britannica. 1 (11th ed.). Cambridge University Press. p. 734. R. A. Fletcher, Saint James's Catapult: The Life and Times of Diego Gelmírez of Santiago de Compostela (Oxford, 1984), 317–23.
Νίκο Χούλκενμπεργκ

Ο Νίκο Χούλκενμπεργκ (γερμανικά: Nicolas «Nico» Hülkenberg, γενν. Έμεριχ Αμ Ράιν της Βόρειας Ρηνανίας-Βεστφαλίας στις 19 Αυγούστου 1987) είναι Γερμανός οδηγός της Φόρμουλα 1. Κατά διαστήματα εμφανίζεται και σε σύγχρονους αγώνες ως αναπληρωτής οδηγών κυρίως με την ομάδα της Mercedes-Petronas-AMG.

 Ο Χούλκενμπεργκ γεννήθηκε στο Έμμεριχ αμ Ράιν της Βόρειας Ρηνανίας-Βεστφαλίας. Πρωτοεμφανίστηκε το 2010 με τη Γουίλιαμς, το 2011 δε συμμετείχε στο Πρωτάθλημα, απλώς ήταν αναπληρωματικός οδηγός και δοκιμαστής στη Σαχάρα Φορς Ίντια, το 2012 παρέμεινε στην ίδια ομάδα και προήχθη σε κανονικό οδηγό αγώνων και το 2013 βρίσκεται στη BMW Sauber F1 Team. Το 2014 πήγε και πάλι στη Σαχάρα Φορς Ίντια όπου βρίσκεται μέχρι και σήμερα(2016). Την Παρασκευή 14 Οκτωβρίου του 2016 ο ιδιοκτήτης της Σαχάρα Φορς Ίντια Βιτζάι Μαλία είπε στο Χούλκενμπεργκ πως το συμβόλαιό του με την ομάδα θα λυθεί τα μεσάνυχτα εκείνης της μέρας και θα είναι ελεύθερος να πάει όπου αλλού θέλει. Λίγη ώρα μετά, ο Χούλκενμπεργκ υπέγραψε νέο πολυετές συμβόλαιο με τη Renault Sport και απ' το 2017 θα βρίσκεται στις τάξεις της. Στην εκκίνηση του Βελγικού Γκραν Πρι του 2018, ο Χούλκενμπεργκ χτύπησε από πίσω τον Ισπανό οδηγό της Μακλάρεν Φερνάντο Αλόνσο. Το μονοθέσιο του Ισπανού σηκώθηκε στον αέρα, πέρασε επάνω απο αυτό της Alfa Romeo-Sauber το οποίο οδηγούσε ο Μονεγάσκος Σαρλ Λεκλέρ και τα ελαστικά του άφησαν αποτυπώματα επάνω στο Halo. Το αποτέλεσμα ήταν να εγκαταλείψουν κι οι τρεις οδηγοί κι ο Αλόνσο στις δηλώσεις του είπε μεταξύ άλλων τα ακόλουθα: Δεν μπορώ να καταλάβω πώς είναι δυνατόν να χάνει τα φρένα ένας οδηγός ο οποίος συμμετέχει στη Φόρμουλα 1; Οι αγωνοδίκες έκριναν ένοχο το Χούλκενμπεργκ και τον τιμώρησαν με ποινή 10 θέσεων στο επόμενο Γκραν Πρι στη Μόντσα της Ιταλίας. Ολοκληρώνω λέγοντας πως ήταν η 1η φορά που το Halo έσωσε τη ζωή ενός οδηγού και το είδαμε ζωντανά. Στις 19 Δεκεμβρίου του 2019 το Διοικητικό Συμβούλιο της Renault Sports αποφάσισε να λυθεί το συμβόλαιο του Χούλκενμπεργκ με την ομάδα τα μεσάνυχτα εκείνης της μέρας κι εκείνος απ' το 2020 να πάει να συνεχίσει την καριέρα του σε κάποια άλλη. Λοιπόν αυτό έγινε κι εκείνος στις 23 Δεκεμβρίου υπέγραψε νέο συμβόλαιο με τη Racing Point στο οποίο όμως μπήκε ο όρος πως ακόμα δε θα' χει θέση επίσημου οδηγού αγώνων αλλά αναπληρωματικού οδηγού και δοκιμαστή. Σ' εκείνο το Πρωτάθλημα πήρε μέρος στα Γκραν Πρι Μεγάλης Βρετανίας και 70ής Επετείου ως αντικαταστάτης του Μεξικανού Σέρχιο Πέρες ο οποίος είχε βρεθεί θετικός στον COVID-19 και στο Γκραν Πρι του Άιφελ ως αντικαταστάτης του Καναδού Λανς Στρολ για τον ίδιο λόγο. Όταν στις αρχές του 2021 η Racing Point μετονομάστηκε σε Aston Martin, ο Χούλκενμπεργκ παρέμεινε εκεί πέρα με τον ίδιο ρόλο και τη χρονιά που διανύουμε(2022) πήρε μέρος στα Γκραν Πρι Μπαχρέιν και Σαουδικής Αραβίας τα οποία ήταν τα 2 πρώτα ως αντικαταστάτης του συμπατριώτη του Σεμπάστιαν Φέτελ ο οποίος επίσης είχε βρεθεί θετικός στον COVID-19. Τη θέση του Χούλκενμπεργκ στο μονοθέσιο της Renault πήρε ο Γάλλος Εστεμπάν Οκόν. Πολυμέσα σχετικά με το θέμα Nico Hülkenberg στο Wikimedia Commons
Άγιος Πέτρος Μεσσηνίας

Ο Άγιος Πέτρος είναι οικισμός της τοπικής κοινότητας Δωρίου, της δημοτικής ενότητας (τέως δήμου) Δωρίου, του δήμου Οιχαλίας, της περιφερειακής ενότητας (τέως νομού) Μεσσηνίας, στην περιφέρεια Πελοποννήσου, σύμφωνα με το πρόγραμμα Καλλικράτης Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Τριφυλίας του νομού Μεσσηνίας, στο γεωγραφικό διαμέρισμα Πελοποννήσου. Μέχρι το 1956 ο οικισμός ονομαζόταν Γουβαλάρια.

 Ο Άγιος Πέτρος είναι ημιορεινός οικισμός στο βόρειο τμήμα του νομού Μεσσηνίας. Βρίσκεται στις νότιες απολήξεις του Τετραζίου όρους, κοντά στην επαρχιακή οδό Δωρίου-Ψαρίου, λίγο βορειότερα του Δωρίου και σε μέσο σταθμικό υψόμετρο 210. Απέχει 45 χλμ. περίπου ΒΔ. της Καλαμάτας. Ο οικισμός αναγνωρίστηκε το 1927, ως Γουβαλάρια και προσαρτήθηκε στην κοινότητα Αγίου Γεωργίου του νομού Μεσσηνίας. Το 1939 αποσπάστηκε από την κοινότητα Αγίου Γεωργίου και προσαρτήθηκε στην κοινότητα Δωρίου. Το 1956 μετονομάστηκε σε Άγιος Πέτρος. Με το ΦΕΚ 244Α - 04/12/1997 αποσπάστηκε από την κοινότητα Δωρίου και προσαρτήθηκε στον δήμο Δωρίου. Με το ΦΕΚ 87Α - 07/06/2010 αποσπάστηκε από τον δήμο Δωρίου και προσαρτήθηκε στον δήμο Οιχαλίας. Η εκκλησία του Προφήτη Ελισσαίου, στη νότια έξοδο του οικισμού Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 eetaa.gr
Νιξταμαλοποίηση

Νιξταμαλοποίηση (στα αγγλικά: nixtamalization) είναι μια παραδοσιακή μέθοδος που χρησιμοποιείται στο Μεξικό και την Κεντρική Αμερική για την επεξεργασία των κόκκων καλαμποκιού, η οποία περιλαμβάνει το μούλιασμα του καλαμποκιού σε αλκαλικό διάλυμα, συνήθως ασβεστόνερο (υδροξείδιο του ασβεστίου), πριν το μαγείρεμα. Οι μυκοτοξίνες έτσι μειώνονται δραματικά σε ένα ποσοστό 97% έως 100%. Ο όρος αυτός είναι αμιγώς Αζτεκικής προέλευσης.

 Κατά τη διάρκεια της διαδικασίας της νιξταμαλοποίησης, το αλκαλικό διάλυμα βοηθά στη διάσπαση της σκληρής εξωτερικής γάστρας του καλαμποκιού, καθιστώντας ευκολότερο το άλεσμα των πυρήνων σε masa, μια ουσία που μοιάζει με ζύμη που μπορεί να χρησιμοποιηθεί για την παρασκευή τορτίγιων, ταμάλε και άλλων παραδοσιακών πιάτων. Η διαδικασία αυξάνει επίσης τη θρεπτική αξία του καλαμποκιού κάνοντας τα θρεπτικά συστατικά του πιο διαθέσιμα για πέψη. Μέρος από το αραβοσιτέλαιο διασπάται σε γαλακτωματοποιητές (μονογλυκερίδια και διγλυκερίδια), ενώ διευκολύνεται επίσης η σύνδεση των πρωτεϊνών αραβοσίτου μεταξύ τους. Το δισθενές ασβέστιο στον ασβέστη δρα ως παράγοντας διασύνδεσης για τις όξινες πλευρικές αλυσίδες πρωτεϊνών και πολυσακχαριτών. Είναι επίσης γνωστό ότι κάνει το καλαμπόκι πιο ασφαλές για κατανάλωση, μειώνοντας τον κίνδυνο μόλυνσης από μυκοτοξίνες. Οι μυκοτοξίνες είναι τοξικές ενώσεις που παράγονται από ορισμένους τύπους μυκήτων που μπορούν να αναπτυχθούν στο καλαμπόκι και σε άλλες καλλιέργειες. Αυτές οι τοξίνες μπορούν να προκαλέσουν μια σειρά από προβλήματα υγείας σε ανθρώπους και ζώα, όπως ηπατική βλάβη, καρκίνο και νευρολογικές διαταραχές. Δύναται ακόμα να μειώσει τη μόλυνση από μυκοτοξίνες στο καλαμπόκι έως και 90% αλλάζοντας το pH των πυρήνων και δυσκολεύοντας την ανάπτυξη των μυκήτων. Επιπλέον, η διαδικασία μπορεί επίσης να βοηθήσει στην απομάκρυνση άλλων επιβλαβών ουσιών όπως π.χ. τα βαρέα μέταλλα και τα φυτοφάρμακα που μπορεί να υπάρχουν στο καλαμπόκι. Ως αποτέλεσμα, τα προϊόντα καλαμποκιού με νιξταμαλοποίηση θεωρούνται ασφαλέστερα και πιο υγιεινά για κατανάλωση από τα αντίστοιχα μη κατεργασμένα. Η νιξταμαλοποίηση έχει χρησιμοποιηθεί για χιλιάδες χρόνια και εξακολουθεί να εφαρμόζεται ευρέως σε πολλά μέρη του Μεξικού και της Κεντρικής Αμερικής μέχρι και σήμερα. Θεωρείται σημαντική πολιτιστική και γαστρονομική πρακτική σε αυτές τις περιοχές.
Μαγιαβάτι

Η Μαγιαβάτι ( Χίντι :मायावतीमायावती, Māyāvatī ; * 15. Ιανουαρίου 1956 στο Δελχί ) είναι Ινδός πολιτικός του κόμματος Μπατζουτζάν Σάμα (BSP). Κατείχε το αξίωμα της πρωθυπουργού (αρχηγού κυβέρνησης) του Uttar Pradesh, του πολυπληθέστερου κράτους στην Ινδία, το 1995, το 1997, μεταξύ 2002-2003 και μεταξύ 2007-2012 και έκτοτε είναι μέλος της "άνω βουλής" της Ινδίας. Το γεγονός ότι με την ικανότητά της να μαζεύει τις δωρεές αύξησε σημαντικά την περιουσία της ίδιας και του κόμματός της οδήγησε σε έντονες κριτικές για διαφθορά.

 Αν και η οικογένεια της ανήκει στην κάστα των ανέγγιχτων (τη χαμηλότερη κοινωνική κάστα στις Ινδίες), ακολούθησε σπουδές ανώτερης εκπαίδευσης και πήρε πτυχίο νομικής και καθηγήτριας μέσης εκπαίδευσης. Μετά από μια σύντομη καριέρα ως καθηγήτρια μέσης εκπαίδευσης, εκπαιδεύτηκε στη Διοικητική Ακαδημία Bharatiya Prashasanika Seva. Ακολούθως έγινε δεκτή στο κόμμα BSP από τον ιδρυτή του Kanshi Ram, ο οποίος την όρισε το 2001 διάδοχο του, θέση την οποία ανέλαβε το 2003. Στις εκλογές του 2007 κέρδισε την απόλυτη πλειοψηφία στο Ουτάρ Πραντές με το κόμμα BSP και είναι για την ώρα η πρωθυπουργός του κράτους που κατείχε το αξίωμα για το μεγαλύτερο χρονικό διάστημα. Ενώ οι υποστηρικτές της την βλέπουν ως μαχητή ενάντια στη διαφθορά, οι αντίπαλοι την κατηγορούν για διαφθορά. Παρά την εχθρότητα, συμπεριλαμβανομένης της ανέγερσης μνημείων στον Βούδα και στον ιδρυτή του ινδικού νεοβουδισμού Bhimrao Ramji Ambedkar, η Μαγιαβάτι κατάφερε τα τελευταία χρόνια να αυξήσει τη δημοτικότητά της. Τους μήνες που προηγήθηκαν των κοινοβουλευτικών εκλογών στην Ινδία το 2009, συχνά ανακηρύχθηκε ως η ανερχόμενη ηγετική προσωπικότητα του «τρίτου στρατοπέδου» (μαζί με το Κογκρέσο και το BJP ). Το κόμμα της κέρδισε τις εκλογές ξανά με απόλυτη πλειοψηφία, ωστόσο με ελάχιστη διαφορά δυο εδρών.Η θητεία της Mayawati ως πρωθυπουργός του κράτους όταν έχασε τις εκλογές τον Μάρτιο του 2012. Στη συνέχεια εκλέχθηκε βουλευτής της άνω βούλης της Ινδίας.
Σχολή Επιστημών Γεωπονίας και Δασολογίας Δ.Π.Θ.

Η Σχολή Επιστημών Γεωπονίας και Δασολογίας του Δημοκρίτειου Πανεπιστημίου Θράκης βρίσκεται στην πόλη της Ορεστιάδας. Είναι μία από τις 8 σχολές που ιδρύθηκαν στο Πανεπιστήμιο κατά την ανασυγκρότηση των σχολών του το έτος 2013 (ΦΕΚ A 134/2013). Η Σχολή συγκροτείται από τα Τμήματα Αγροτικής Ανάπτυξης και Δασολογίας και Διαχείρισης Περιβάλλοντος και Φυσικών Πόρων που ιδρύθηκαν το 1999 .

 Οι εγκαταστάσεις της Σχολής στην Ορεστιάδα χρησιμοποιούνται από κοινού και από τα δύο τμήματα και αποτελούνται από το κεντρικό κτίριο, τη βιβλιοθήκη, το συγκρότημα των Αμφιθεάτρων, το κτίριο των Εργαστηρίων, το συγκρότημα των Φοιτητικών Εστιών και για τις εκπαιδευτικές και ερευνητικές ανάγκες του Τμήματος Αγροτικής Ανάπτυξης το Αγρόκτημα της Σχολής που βρίσκεται στο κτήμα του τοπικού Σταθμού Γεωργικής Έρευνας. Τμήμα Αγροτικής Ανάπτυξης Κατεύθυνση Διαχείρισης Φυτικής Παραγωγής, Φυτοπροστασίας και Περιβάλλοντος Κατεύθυνση Αγροτικής Οικονομίας και Διοίκησης Αγροτικών Επιχειρήσεων Κατεύθυνση Επιστήμης και Τεχνολογίας Τροφίμων Τμήμα Δασολογίας και Διαχείρισης Περιβάλλοντος και Φυσικών Πόρων Τμήμα Αγροτικής Ανάπτυξης Δ.Π.Θ. Τμήμα Δασολογίας και Διαχείρισης Περιβάλλοντος και Φυσικών Πόρων Δ.Π.Θ.
Σοφία του Φόρμπαχ

Η Σοφία, γερμ.: Sophia von Formbach / Vormbach (π.1050/5 - μετά το 1088), ήταν η κόρη του κόμη του Φόρμπαχ. Έγινε κόμισσα του Ζαλμ μέσω του γάμου της με τον Χέρμαν κόμη του Ζαλμ, ο οποίος εκλέχθηκε επίσης Γερμανός αντι-βασιλιάς από το 1081 έως το 1088.

 Η Σοφία ήταν κόρη του Mέγκινχαρντ Ε΄ κόμη του Φόρμπαχ και της Mατθίλδης του Ράινχαουζεν, κόρη του κόμη Έλλι. Η Σοφία παντρεύτηκε τον Χέρμαν κόμη του Ζαλμ. Το ζευγάρι ήταν στενά δεμένο και υπήρξαν προσπάθειες να το χωρίσουν γι' αυτόν τον λόγο. Ο Χέρμαν απεβίωσε το 1088. Μερικές φορές λέγεται ότι η Σοφία παντρεύτηκε για δεύτερη φορά περίπου το 1092 με τον Στέφανο Β΄ κόμη του Σπόνχαϊμ, αν και αυτό δεν είναι σίγουρο. Η Σοφία, όπως και ο υπόλοιπος Οίκος της (οι Φόρμαμπαχς), ήταν προστάτης του αβαείου Γκέτβαϊγκ. Με τον πρώτο της σύζυγο, τον Χέρμαν κόμη του Ζαλμ, η Σοφία είχε τα ακόλουθα παιδιά: Όθων Α΄ κόμης του Ζαλμ. Χέρμαν Β΄ (1087–1135). Ντήτριχ (άκμασε 1095).Εάν παντρεύτηκε τον Στέφανο Β΄ κόμη του Σπόνχαϊμ, τότε η Σοφία ήταν επίσης η μητέρα του: Mέγκινχαρντ Α΄ κόμης του Σόνχαϊμ. Γιούτα/Ιουδήθ (1090-1136), ιδρύτρια της γυναικείας μονής στο αβαείο του Ντιζιμπόντενμπεργκ . Ούγος, αρχιεπίσκοπος Κολωνίας (1137) E. Hlawitschka, «Die» Verwandtenehe »des Gegenkönigs Hermann von Salm und seiner Frau Sophie. Ein Beitrag zu den Familienbeziehungen der rheinischen Ezzonen / Hezeliniden und des Grafenhauses von Formbach / Vormbach, «σε: Schriftenreihe zur bayerischen Landesgeschichte, Band 140, (Verlag CH Beck München 2002) J. Mötsch, «Genealogie der Grafen von Sponheim», Jahrbuch für westdeutsche Landesgeschichte 13 (1987), 63-179.
Ναμάντι Σάμπο

Ο Ναμάντι Σάμπο (Mohammed Namadi Sambo, γενν. στις 2 Αυγούστου 1954) είναι πολιτικός από τη Νιγηρία και ο 4ος αντιπρόεδρος της χώρας από τις 19 Μαΐου 2010 ως τις 29 Μαΐου 2015. Σπούδασε αρχιτέκτονας και είναι απόφοιτος του Πανεπιστημίου Αχμάντου Μπέλο, στη Ζαρία.

 Γεννημένος στη Ζαρία, παρακολούθησε το Δημοτικό Σχολείο στο Κακούρι της Καντούνα και μετά στο Μπάουτσι και το Τάουνς Σκουλ No. 1 στη Ζαρία. Από το 1967 ως το 1971 φοίτησε στο Δημόσιο Γυμνάσιο, σημερινό Κολέγιο Αλχούντα-Χούντα, στη Ζαρία. Εν συνεχεία φοίτηε στη σχολή βασικών σπουδών στο Πανεπιστήμιο Αχμάντου Μπέλο και μετά έγινε δεκτός στο Τμήμα Αρχιτεκτονικής του ίδιου πανεπιστημίου. Το 1976 αποφοίτησε με μπάτσελορ επιστημών BSc (Hons). Απέκτησε επίσης Μάστερ (MSc) στην Αρχιτεκτονική. Υπηρέτησε στο Υπουργείο Δημοσίων Έργων και Οικισμού για το Σώμα στην Υπηρεσία της Εθνικής Νεολαίας ως τον Αύγουστο του 1979. Το 1988 διορίστηκε επίτροπος για τα Δημόσια Έργα, τη Μεταφορά και την Οικιστική Ανάπτυξη, στην Καντούνα. Το 1990 επέστρεψε στην ιδιωτική εργασία. Το Μάιο του 2007 ο Σάμπο ανέλαβε καθήκοντα κυβερνήτη στην πολιτεία Καντούνα. Παρέμεινε στο αξίωμα αυτό ως τις 18 Μαΐου 2010. Ως κυβερνήτης στηρίχθηκε σε ένα πρόγραμμα 11 σημείων, εστιάζοντας στην ενδυνάμωση της νεολαίας και των γυναικών εντός της κοινότητας, διασφαλίζοντας παράλληλα την ειρήνη για την πολιτεία. Ενώ ήταν κυβερνήτης, επιλέχθηκε από τον πρόεδρο για το αξίωμα του αντιπροέδρου. Μετά το θάνατο του προέδρου Ουμάρου Γιαρ Αντούα, έγινε πρόεδρος ο Γκούντλακ Τζόναθαν και όρισε ως αντιπρόεδρο τον Σάμπο. Η Εθνοσυνέλευση ενέκρινε επίσημα το διορισμό στις 18 Μαΐου 2010.Η τελετή ορκωμοσίας του Σάμπο έλαβε χώρα στις 19 Μαΐου 2010. Arewaonline website https://web.archive.org/web/20141218042013/http://nigeriatownhall.com/ https://web.archive.org/web/20140714125345/http://www.arcnamadisambo.com/ Λόγοι του Κυβερνήτη της Καντούνα Σάμπο
Austrian Airlines

Η Austrian Airlines είναι ο εθνικός αερομεταφορέας της Αυστρίας και θυγατρική της Lufthansa Group. Η αεροπορική εταιρεία έχει την έδρα της στο αεροδρόμιο Σβέχατ της Βιέννης. Πετάει σε περισσότερους από 120 διεθνείς προορισμούς τον χρόνο. Η Austrian Airlines είναι μέλος της Star Alliance.

 Στις 3 Μαΐου του 1923, ο Walter Barda-Bardena λαμβάνει έγκριση από την Αυστριακή κυβέρνηση για τη δημιουργία μιας νέας αεροπορικής εταιρείας. Ο αρχικός στόλος αποτελούνταν από Junkers F 13s. Η πρώτη πτήση της εταιρείας πραγματοποιήθηκε στις 14 Μαΐου 1923 από το Μόναχο προς τη Βιέννη, με πιλότο τον Hans Baur. Μετά τον Δεύτερο Παγκόσμιο Πόλεμο, η Αυστρία είχε μείνει χωρίς εθνικό αερομεταφορέα. Η Austrian Airlines ιδρύθηκε ως Österreichische Luftverkehrs AG από τη συγχώνευση της Air Austria και της Austrian Airways. Ξεκίνησε η λειτουργία της στις 30 Σεπτεμβρίου 1957, έκανε την παρθενική του πτήση στις 31 Μαρτίου 1958, όταν ένα μισθωμένο αεροσκάφος Vickers Viscount 779 έφυγε από τη Βιέννη για μια προγραμματισμένη πτήση προς τη Ζυρίχη και το Λονδίνο. Το πρώτο MD-81 εντάχτηκε στον στόλο τον ο\Οκτώβριο του 1980. Το πρώτο MD-87 εντάχτηκε στον στόλο στα τέλη του 1987. Τον ιούνιο του 2015, η Austrian Airlines ανακοίνωσε την αγορά 17 Embraer 195s. Αυτά τα αεροσκάφη τα οποία ανήκαν στη Lufthansa CityLine αντικατέστησαν τα Fokker 70 και 100. Η Austrian Airlines έχει κοινό κωδικό με τις ακόλουθες αεροπορικές εταιρείες: Adria Airways Air Canada Air China Air France Air India Air Malta airBaltic All Nippon Airways Asiana Airlines Atlantis European Airways Bangkok Airways Belavia Brussels Airlines Cathay Pacific Croatia Airlines EgyptAir Ethiopian Airlines Eurowings Georgian Airways Iran Air LOT Polish Airlines Lufthansa Luxair Montenegro Airlines Scandinavian Airlines Swiss International Air Lines TAP Air Portugal TAROM Thai Airways Ukraine International Airlines United Airlines Από τον ι\Ιανουάριο του 2018 o στόλος της Austrian Airlines αποτελείται από τα ακόλουθα αεροσκάφη: Πολυμέσα σχετικά με το θέμα Austrian Airlines στο Wikimedia Commons Επίσημη ιστοσελίδαΕπίσημος ιστότοπος Η Austrian Airlines Group Η Austrian Airlines απόθεμα πληροφορίες Sportsclubs της Austrian Airlines Φωτογραφία OLAG F13 στο Aspern
Νίκος Χρυσόγελος

Ο Νίκος Χρυσόγελος (Σίφνος, 13 Μαΐου 1959) είναι Έλληνας πρώην ευρωβουλευτής της ομάδας τωv Πρασίνων-Ευρωπαϊκή Ελεύθερη Συμμαχία. Είναι χημικός – περιβαλλοντολόγος με μεγάλη οικολογική και περιβαλλοντική δράση.

 Ο Νίκος Χρυσόγελος είναι μέλος του Συμβουλίου του νέου κόμματος των Πράσινων. Το κόμμα Πράσινοι - Αλληλεγγύη, του οποίου είναι συμπρόεδρος, είναι ιδρυτικό μέλος των Πράσινων. Ήταν επικεφαλής των Οικολόγων Πράσινων στις εθνικές εκλογές του 2009 και συντονιστής της καμπάνιας στις ευρωεκλογές του 2009. Στις 2 Φεβρουαρίου 2012 αντικατέστησε τον ευρωβουλευτή Μιχάλη Τρεμόπουλο σύμφωνα με την καταστατική δέσμευση των Οικολόγων Πράσινων για εναλλαγή βουλευτών και ευρωβουλευτών στο μέσον της θητείας τους.Διετέλεσε 4ος αντιπρόεδρος της Επιτροπής Περιφερειακής Ανάπτυξης (REGI) και αναπληρωματικό μέλος της Επιτροπής Περιβάλλοντος, Δημόσιας Υγείας και Ασφάλειας Τροφίμων (ENVI) του Ευρωπαϊκού Κοινοβουλίου.Αποχώρησε από τους Οικολόγους Πράσινους στις 4 Φεβρουαρίου 2014 λόγω πολιτικών διαφωνιών αλλά και γιατί θεώρησε ότι το κόμμα αυτό κατέληξε σαν όλα τα παραδοσιακά κόμματα, ασχολούμενο συνεχώς με εσωκομματικές ίντριγκες, προσωπικές φιλοδοξίες και αγώνα για καρέκλες, αντί να συμβάλει στην αντιμετώπιση των κοινωνικών προβλημάτων. Συγκρότησε το πολιτικό σχήμα Πράσινοι - Αλληλεγγύη. Ιστοσελίδα Νίκου Χρυσόγελου
Λιβερά

Τα Λιβερά είναι κοινότητα της επαρχίας Κερύνειας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Livera». www.prio-cyprus-displacement.net. Αρχειοθετήθηκε από το πρωτότυπο στις 29 Σεπτεμβρίου 2018. Ανακτήθηκε στις 29 Σεπτεμβρίου 2018.
Ορφέας Αθηένου

Ο Αθλητικός Σύλλογος Ορφέας Αθηένου (ή ο Ορφέας Αθηαίνου) είναι κυπριακή ποδοσφαιρική ομάδα από την Αθηένου της επαρχίας Λάρνακας. Ο Ορφέας έχει κατακτήσει ένα πρωτάθλημα Γ΄ κατηγορίας και έχει δύο συμμετοχές στη Β΄ κατηγορία. Χρώματα της ομάδας είναι το κίτρινο και το μαύρο.

 Ο Ορφέας ιδρύθηκε το 1948 με την ονομασία ΑΟΝ (οργάνωση νεολαίας της κυπριακής αριστεράς). Το 1959 μετονομάστηκε σε ΕΔΟΝ (όταν η οργάνωση νεολαίας άλλαξε όνομα) ενώ το 1962 μετονομάστηκε σε Ορφέας. Ο λόγος της μετονομασίας σε Ορφέα αποτέλεσε ένα ταξίδι που θα έκαναν στη Βηρυτό αλλά επειδή η ΕΔΟΝ είχε κηρυχθεί παράνομη από τους Άγγλους διοικητές της Κύπρου, αποφάσισαν να μετονομάσουν το σύλλογο σε Αθλητικός Σύλλογος Ορφέας Αθηένου.Ο Ορφέας αρχικά συμμετείχε στις διοργανώσεις της Επαρχιακής Ποδοσφαιρικής Ένωσης Λάρνακας (ΕΠΕΛ), της οποίας υπήρξε ιδρυτικό μέλος. Το 1981 κατέκτησε το πρωτάθλημα πρωταθλητριών ΣΤΟΚ, κερδίζοντας παράλληλα την ένταξη του στις τάξεις της Κυπριακής Ομοσπονδίας Ποδοσφαίρου (ΚΟΠ) ως ομάδα Γ΄ κατηγορίας.Συμμετείχε για 4 συνεχόμενες περιόδους στο πρωτάθλημα Γ΄ κατηγορίας. Την περίοδο 1984-85 κατέκτησε το πρωτάθλημα και προβιβάστηκε στη Β΄ κατηγορία. Παρέμεινε στη Β΄ κατηγορία για δύο περιόδους. Υποβιβάστηκε την περίοδο 1986-87. Συνέχισε για τρεις περιόδους στη Γ΄ κατηγορία. Την περίοδο 1989-90 τερμάτισε στη δωδέκατη θέση και υποβιβάστηκε στη Δ΄ κατηγορία στην οποία παρέμεινε μέχρι την περίοδο 1993-94 που υποβιβάστηκε στα αγροτικά (τοπικά) πρωταθλήματα.Σήμερα συμμετέχει στις διοργανώσεις της Επαρχιακής Ποδοσφαιρικής Ένωσης Λάρνακας (ΕΠΕΛ). 1Η Δ΄ κατηγορία ήταν χωρισμένη σε τρεις ομίλους. Ο Ορφέας συμμετείχε στον όμιλο Λάρνακας-Αμμοχώστου. Γ΄ Κατηγορία:Πρωταθλητής (1): 1985 Πρωτάθλημα πρωταθλητριών ΣΤΟΚ: Νικητής (1): 1981 Ποδόσφαιρο στην Κύπρο
Ομαλό Κιλκίς

Για συνώνυμους οικισμούς στην Ελλάδα δείτε το λήμμα: Ομαλό (αποσαφήνιση) Το Ομαλό είναι ορεινό χωριό της Κεντρικής Μακεδονίας στην Περιφερειακή Ενότητα Κιλκίς με υψόμετρο 515 μέτρα.

 Το Ομαλό βρίσκεται στους ανατολικούς πρόποδες του όρους Πάικο, σε απόσταση 23 χλμ. ΝΔ. από το Πολύκαστρο (έδρα του Δήμου) και 9 χλμ. ΝΔ. από τη Γουμένισσα. Μέσα από το χωριό περνάει η επαρχιακή οδός Γουμένισσας - Γιαννιτσών. Θρησκευτικό αξιοθέατο της περιοχής είναι η Ιερά Μονή Αγίου Γεωργίου Ανύδρου η οποία ιδρύθηκε το 1991 στη θέση του παλιού χωριού Άνυδρο Παιονίας. Ο μεταβυζαντινός ναός του χωριού, ο Άγιος Γεώργιος ήταν το πρώτο καθολικό του μοναστηριού και έχει κτίσμα που έχει ανάγκη από ειδική κρατική προστασία γιατί "είναι τρίκλιτη Bασιλική του 19ου αιώνα και διατηρεί σε καλή κατάσταση αξιόλογα δείγματα ζωγραφικής και ξυλογλυπτικής τέχνης". Η παλιά ονομασία του Ομαλού είναι Ράμνα και έτσι αναφέρεται, μετά την απελευθέρωση, το 1918 στο ΦΕΚ 152Α - 09/07/1918 να προσαρτάται στην τότε κοινότητα Πέτγας (Πεντάλοφο). Το 1926 με το ΦΕΚ 401Α - 12/11/1926 μετονομάστηκε σε σε Ομαλό. Σύμφωνα με το σχέδιο Καλλικράτης, μαζί με το Πεντάλοφο αποτελούν την τοπική κοινότητα Πενταλόφου που ανήκει στη δημοτική ενότητα Γουμένισσας του Δήμου Παιονίας και σύμφωνα με την απογραφή του 2011 έχει πληθυσμό 121 κατοίκους.
Agadmator

Ο Αντόνιο Ράντιτς (γεν. 16 Ιουνίου 1987) είναι Κροάτης YouTuber και σκακιστής που φιλοξενεί ένα σκακιστικό κανάλι με το όνομα agadmator's Chess Channel. Από το 2021, το κανάλι του είναι το πιο δημοφιλές σκακιστικό κανάλι στο YouTube, ξεπερνώντας τους 1.000.000 συνδρομητές στις 7 Φεβρουαρίου 2021. Τα βίντεο στο κανάλι του Radić έχουν πάνω από 500 εκατομμύρια προβολές συνολικά. Στο κανάλι του, ο Radić αναλύει τόσο τους πρόσφατους όσο και τους ιστορικούς αγώνες σκακιού, εστιάζοντας συχνά σε παιχνίδια κατά τη διάρκεια μεγάλων τουρνουά, όπως το Grand Chess Tour, ή,άλλες φορές, σε ιστορικά παιχνίδια. Συνήθως, τα βίντεό του αρχίζουν με ένα χαρακτηριστικό "Γεια σε όλους!".

 Ο Radić, κάτοικος του Κρίσεβτσι της Κροατίας, μυήθηκε στο σκάκι σε ηλικία τεσσάρων ετών από τον παππού του Άντο Κρνίτς, μάστερ της FIDE. Ωστόσο, αργότερα σταμάτησε να παίζει και δεν επέστρεψε στο σκάκι μέχρι τα 17 του. Η κορυφαία αξιολόγηση του Radić, επιτεύχθηκε τον Ιούλιο του 2010, με μία βαθμολογία που ξεπέρασε το όριο του 2000 και συγκεκριμένα 2010. (τρέχουσα βαθμολογία 1949). Αν και δεν συμμετέχει σε πολλά διεθνή τουρνουά σκακιού, είναι ενεργός σε διάφορες διαδικτυακές σκακιστικές πλατφόρμες, συμπεριλαμβανομένων των Lichess και Chess.com. Ο Radić ξεκίνησε αρχικά το κανάλι του στο YouTube το 2007 ενώ εργαζόταν με τον πατέρα του, ο οποίος είχε δουλειά ως βιντεογράφος γάμου. Ανέβασε βίντεο γάμου για να προωθήσει την επιχείρησή τους. Αργότερα άρχισε να δημοσιεύει σκακιστικά βίντεο το 2016. Το κανάλι του στο YouTube έγινε αρκετά δημοφιλές ώστε τα έσοδά του στο YouTube να ξεπεράσουν το κανονικό του εισόδημα το 2017 με περίπου 20.000 συνδρομητές. Ο Radić εγκατέλειψε την κανονική του δουλειά ως βοηθός στην επιχείρηση φωτογραφίας γάμου του πατέρα του για να επικεντρωθεί στο κανάλι με πλήρη απασχόληση . Σχεδόν όλα τα βίντεο του Radić ακολουθούν την ίδια μορφή: ανασκόπηση μιας παρτίδας σκακιού. Συνήθως δημοσιεύει νέα βίντεο σε καθημερινή βάση και αξιολογεί με συνέπεια παιχνίδια από μεγάλα τουρνουά μέσα σε 24 ώρες. Πολλές από τις κριτικές του για ιστορικά παιχνίδια οργανώνονται σε σειρές, όπως οι αγώνες από τον αγώνα Παγκοσμίου Πρωταθλήματος Σκακιού 1921.Το πιο δημοφιλές του βίντεο έχει τίτλο "The Greatest Sacrifice Queen in Chess History" και είχε 6,3 εκατομμύρια προβολές μέχρι τον Αύγουστο του 2021. Στο βίντεο, αναλύει ένα παιχνίδι μεταξύ του Rashid Nezhmetdinov και του Oleg Chernikov από το 1962. Ο Radić έχει επίσης ξεκινήσει ένα podcast που ονομάζεται The agadmator Podcast, το οποίο φιλοξενείται στο κανάλι του στο YouTube. Έχει επίσης ένα άλλο κανάλι, στο οποίο δημοσιεύει βίντεο με τον ίδιο να παίζει βιντεοπαιχνίδια. Στις 7 Φεβρουαρίου 2021, έγινε ο πρώτος δημιουργός σκακιστικού περιεχομένου που πέρασε το όριο του 1 εκατομμυρίου συνδρομητών.
Ζακ Σιλά

Ο Ζακ Σιλά (Jacques Hughs Sylla) ήταν πολιτικός από τη Μαδαγασκάρη. Έγινε Πρωθυπουργός της χώρας το Φεβρουάριο του 2002 και διατηρήθηκε στο αξίωμα ως το 2007. Επί προεδρίας Αλμπέρ Ζαφί , το 1993 - 1996 χρημάτισε Υπουργός Εξωτερικών. Διατηρήθηκε στην πρωθυπουργία μέχρι το 2007, οπότε και τον διαδέχθηκε ο Σαρλ Ραμπεμανανζαρά. Τον Οκτώβριο του ιδίου έτους έγινε Πρόεδρος της Εθνοσυνέλευσης.

 Γεννήθηκε το 1946 στο νησί Σάντα Μαρία και είναι γιος του Αλμπέρ Σιλά, που διετέλεσε Υπουργός Εξωτερικών επί θητείας του πρώτου Προέδρου του νησιού, Φιλιμπέρ Τσιρανάνα, ως το θάνατό του σε αεροπορικό δυστύχημα τον Ιούλιο του 1967. Ο Σιλά έχει διπλή, γαλλική και μαλαγασική υπηκοότητα. Ακολουθώντας τα βήματα του πατέρα του, ο Σιλά έγινε Υπουργός Εξωτερικών το 1993 και διατηρήθηκε στο αξίωμα ως το 1996. Κατά την κρίση του 2001 υποστήριξε το Μαρκ Ραβαλομανάνα και έθεσε την υπόθεση του ποιος είχε κερδίσει τις προεδρικές εκλογές (ο Ραβαλομανάνα ή ο Ντιντιέ Ρατσιράκα) στο Συνταγματικό Δικαστήριο. Στις 26 Φεβρουαρίου του 2002, εν μέσω της κρίσης, ο Ραβολομανάνα διόρισε το Σιλά στην πρωθυπουργία, έχοντας ο ίδιος ανακηρυχθεί Πρόεδρος λίγες μέρες νωρίτερα. Ο διορισμός του Καθολικού Σιλά έγινε με υπόδειξη του καρδιναλίου Ραμαχολιμιχάζο.. Στις 9 Μαΐου του 2002 ο Σιλά επαναδιορίστηκε επίσημα στο αξίωμα του Πρωθυπουργού. Αργότερα το 2002 έγινε Γενικός γραμματέας του κυβερνώντος κόμματος Tiako I Madagasikara (TIM). Ήταν η πρώτη φορά που τέθηκε επικεφαλής πολιτικού κόμματος. Παραιτήθηκε από την πρωθυπουργία στις 19 Ιανουαρίου του 2007 και η παραίτησή του έγινε αποδεκτή από τον Πρόεδρο. Στις 20 Ιανουαρίου του 2007 ορκίστηκε στη θέση του ο Σαρλ Ραμπεμανανζαρά .Στις βουλευτικές εκλογές το Σεπτέμβριο του 2007 ο Σιλά κατήλθε ως υποψήφιος στην εκλογική περιφέρεια της Σάντα Μαρία κερδίζοντας με 51,04% των ψήφων. Στις 23 Οκτωβρίου του 2007 εξελέγη ως μοναδικός υποψήφιος στο αξίωμα του Προέδρου της Εθνοσυνέλευσης με 123 ψήφους έναντι 1 λευκής ψήφου. Κατά την πολιτική κρίση του 2009, ο Σιλά έλαβε μέρος στις διαπραγματεύσεις μεταξύ του προέδρου Ραβαλομανάνα και του ηγέτη της αντιπολίτευσης, Αντρί Ραζοελίνα στις 24 Φεβρουαρίου 2009. Στις 14 Μαρτίου στη διάρκεια πορείας προσχώρησε στην αντιπολίτευση και ζήτησε ευθέως την παραίτηση του Ραβαλομανάνα . Ο Ραζοελίνα διόρισε τον Σιλά προσωρινό πρόεδρο του κοινοβουλίου στις 8 Σεπτεμβρίου 2009.Πέθανε στις 26 Δεκεμβρίου 2009 έπειτα από μακροχρόνια ασθένεια.
Ιάκωβος Διασωρίνος

Ο Ιάκωβος Διασωρίνος (Ρόδος ; - Λευκωσία 1562) ήταν Έλληνας λόγιος του 16ου αιώνα, από τους πιο αντιπροσωπευτικούς τύπους των πρώτων μεταβυζαντινών αιώνων. Η ζωή του υπήρξε περιπετειώδης τυχοδιωκτική, αλλά και γεμάτη πνευματική δράση.

 Γεννήθηκε στη Ρόδο, αλλά άγνωστο είναι πότε. Για κάποιο λόγο ονομαζόταν «Κύριος της Δωρίδος». Ο πατέρας του εγκατέλειψε το νησί, ίσως κατά την κατάκτησή της από τους Τούρκους το 1522, και πήγε στη Χίο. Εκεί ο Ιάκωβος εκπαιδεύτηκε από τον λόγιο Ερμόδωρο Λήσταρχο. Το 1543 ο Ιάκωβος βρίσκεται στη Βενετία. Από την αλληλογραφία του με τον Αλέξανδρο Νερούλη μαθαίνουμε για τη γεμάτη στερήσεις ζωή του στη πόλη αυτή. Κάποια στιγμή έπιασε δουλειά ως υπηρέτης στο φαρμακείο κάποιου Άγγελου. Γρήγορα άφησε τη δουλειά αυτή και έγινε αρχηγός σώματος Ελλήνων ιππέων στο στρατό του Καρόλου Ε', του κατόπιν αυτοκράτορα της Γερμανίας. Με το σώμα αυτό πολέμησε στις εκστρατείες κατά της Γαλλίας και Ιταλίας. Εγκατέλειψε τη στρατιωτική σταδιοδρομία και πήγε στις Βρυξέλλες το 1555, όπου διέτριβε μαζί με τον ξάδελφό του και μεγάλο τυχοδιώκτη, Ιάκωβο Βασιλικό. Επανήλθε στις φιλολογικές του ασχολίες και επιδόθηκε στην αντιγραφή αρχαίων χειρογράφων. Γράφει επιγράμματα και άλλα ποιήματα και γοητεύει τους πάντες με την πολυμάθεια και την ευφράδειά του. Παράλληλα τρέφει την ιδέα της απελευθέρωσης της πατρίδας του με τη βοήθεια του ηγεμόνα των Κάτω Χωρών και της Ισπανίας Φιλίππου Β'. Επέλεξε τη Βενετοκρατούμενη Κύπρο, όπου εγκαταστάθηκε το 1562 ίδρυσε Ελληνική σχολή στην οποία και δίδασκε τον Ελληνικό πολιτισμό (γλώσσα και ιστορία). Εκεί χρησιμοποίησε τις ρητορικές του ικανότητες, μιλούσε για την αρχαία Ελλάδα και παρότρυνε τους κατοίκους να εξεγερθούν και να αποκτήσουν την ελευθερία τους. Έστειλε και πράκτορα στην Κωνσταντινούπολη για να εξασφαλίσει την εύνοια και βοήθεια του Σουλτάνου. Ο πράκτοράς του όμως εκμυστηρεύτηκε τα σχέδια σε κάποιον προδότη, και για το λόγο αυτό, συνελήφθη στην Πάφο όπου βρισκότανε, και μεταφέρθηκε στη Λευκωσία, όπου μετά από συνοπτική διαδικασία εκτελέστηκε δια απαγχονισμού από τις Βενετικές αρχές το 1562. Το πτώμα του κρεμάστηκε από το ένα πόδι σε γαϊδουράκο και σύρθηκε στους δρόμους της πόλης για να διαπομπευτεί. Το πλούσιο έργο του περιήλθε σε μας πολύ ελλιπές. Αντέγραψε διάφορους κώδικες ελληνικών χειρογράφων και έστειλε μερικά δικά του ποιήματα στον Ισπανό βασιλιά Φίλιππο Β’ για να τον παρακινήσει να απελευθερώσει υπόδουλη την Ελλάδα. Απεύθυνε επίσης επιστολή προς Φίλιππο Μελάγχθωνα. Κωνσταντίνος Σάθας (1868). Νεοελληνική Φιλολογία: Βιογραφία των εν τοις γράμμασι διαλαμψάντων Ελλήνων, από της καταλύσεως της Βυζαντινής Αυτοκρατορίας μέχρι της Ελληνικής εθνεγερσίας (1453-1821). Αθήνα: Τυπογραφείο των τέκνων Ανδρέου Κορομηλά. Ανακτήθηκε στις 15 Οκτωβρίου 2009. Ηλίας Βουτιερίδης: Ιστορία της νεοελληνικής λογοτεχνίας, σσ. 307-313, Εκδοτικός οίκος Μιχ. Σ. Ζηκάκη, Αθήνα, 1924
Εμμανουήλ Τριποδάκης

Ο Εμμανουήλ Τριποδάκης (Σπηλιά Κισάμου - Χανιά, 1868 – Αθήνα 1936), ήταν Έλληνας στρατιωτικός, καθηγητής της Σχολής Ευελπίδων, και πολιτικός, ο οποίος συμπορεύτηκε με τον Ελευθέριο Βενιζέλο. Ήταν ένας από τους σαράντα αξιωματικούς του Στρατιωτικού Συνδέσμου που έφεραν τον Κρητικό ηγέτη των Φιλελευθέρων στην εξουσία με το κίνημα του 1909 στο Γουδί και ο οποίος το 1916, τον ακολούθησε στο κίνημα της Εθνικής Άμυνας της Θεσσαλονίκης.

 Γεννήθηκε στη Σπηλιά Κισσάμου στα Χανιά το 1868. Φοίτησε με υποτροφία της Ιεράς Μονής Παναγίας Οδηγήτριας Γωνιάς Χανίων, στη νομική σχολή του Εθνικού Πανεπιστημίου Αθηνών και στη συνέχεια στη Σχολή Ευελπίδων. Σε ηλικία 22 ετών κατετάγη ως εθελοντής στο στρατό. Ακολούθησε όλους τους πολέμους και εκστρατείες, τιμήθηκε με πολλά παράσημα και μετάλλια: (Μετάλλιο Ελληνοτουρκικού πολέμου, μετάλλιο Ελληνοβουλγαρικού πολέμου, μετάλλιο Α΄ Παγκόσμιου πολέμου το μετάλλιο Στρατιωτικής Αξίας με Δάφνη, το παράσημο Αξιωματικού του Γαλλικού Τάγματος της Λεγεώνας της τιμής, το παράσημο Βασιλίσσης Βικτωρίας (The Victoria Cross) και το παράσημο Σερβικού κράτους. Έλαβε μέρος στον Ελληνοτουρκικό πόλεμο (1897), μάχη του Γρίμποβου όπου και τιμήθηκε για τον ηρωισμό του με το παράσημο του σταυρού του Σωτήρος. Αποστρατεύτηκε με το βαθμό του Στρατηγού και πολιτεύτηκε το 1924. Αργότερα, τα έτη 1928 και 1932, εξελέγει βουλευτής Κισάμου με το Κόμμα Φιλελευθέρων. Παντρεύτηκε την Αικατερίνη Φιλίππου και απέκτησε 3 γιους. Απεβίωσε το 1936 (68 ετών).
Πάπας Παύλος Β΄

Ο Πάπας Παύλος Β΄ (Papa Paolo II, 23 Φεβρουαρίου 1417 – 26 Ιουλίου 1471), γεννημένος ως Πιέτρο Μπάρμπο, ήταν Πάπας από τις 30 Αυγούστου του 1464 έως το θάνατό του το 1471.

 Γεννήθηκε στη Βενετία, ανιψιός του Πάπα Ευγένιου Δ΄ (1431–1447) μέσω της μητέρας του. Η επιλογή πνευματικής καριέρας, αφότου εκπαιδεύτηκε ως έμπορος, υποκινήθηκε από την εκλογή του θείου του ως πάπα. Η επακόλουθη προαγωγή του ήταν ραγδαία· και ο φιλόδοξος νεαρός κληρικός έγινε καρδινάλιος το 1440 και έγινε δημοφιλής μέσω της τρυφερής γενναιοδωρίας του. Καυχείτο ότι αν εκλεγόταν πάπας θα αγόραζε σε κάθε καρδινάλιο μια βίλα για να γλιτώνουν από τη θερινή ζέστη. Το 1445 διαδέχθηκε τον Τζουλιάνο Τσεζαρίνι ως αρχιερέας της Βασιλικής του Αγίου Πέτρου. Pastor, Ludwig (1894). The History of the Popes from the Close of the Middle Ages. IV. ISBN 0-8434-0650-X. Francis A. Burkle-Young, "The election of Pope Paul II (1464)"
Άγνοια ελέγχου

Άγνοια ελέγχου (ignoratio elenchi ή «μη σχετικό συμπέρασμα») αποκαλείται η λογική πλάνη κατά την οποία παρουσιάζεται ένα επιχείρημα το οποίο ίσως αυτό καθ' αυτό να είναι αληθές αλλά το οποίο αποδεικνύει ή υποστηρίζει διαφορετική πρόταση από την οποία υποτίθεται ή διατείνεται ότι υποστηρίζει. Εδώ ο αρχαιοελληνικός όρος «έλεγχος» χρησιμοποιείται με την έννοια του αντεπιχειρήματος. Ο Αριστοτέλης πίστευε ότι η άγνοια ελέγχου αποτελεί σφάλμα από μέρος του θέτοντος την ερώτηση στην προσπάθειά του να ανταπαντήσει στο επιχείρημα του ερωτώμενου. Το απεκάλεσε άγνοια του τι αποτελεί αντίκρουση επιχειρήματος.

 Όταν αυτή η λογική πλάνη χρησιμοποιείται εκούσια ώστε να προκαλέσει σύγχυση ή αντιπερισπασμό, τότε ονομάζεται εξαπάτηση. Ένας σατιρικός τύπος εξαπάτησης είναι και η "Υπεράσπιση Τσουμπάκα". Ο όρος απαντά συχνά στα φόρουμ συζητήσεων του Διαδικτύου «Η φορολογική πολιτική του πρωθυπουργού ίσως ακούγεται ελκυστική, αλλά εγώ υποψιάζομαι ότι στόχος του είναι να κρατήσει κλειστό το στόμα κάποιας αθέμιτης σχέσης του. Ας το ερευνήσει ο τύπος!» (εδώ ο ομιλητής προσπαθεί να αποσπάσει την προσοχή από την φορολογία αναφερόμενος στο άσχετο ζήτημα κάποιας υποτιθέμενης ερωτικής σχέσης. Είναι αξιομνημόνευτο, ότι εάν εδώ το ζήτημα ήταν η δημόσια ηθική του πρωθυπουργού αντί για την πολιτική του, τότε το επιχείρημα θα ήταν έγκυρο) Ενθύμημα Υπεράσπιση Τσουμπάκα About.com: Fallacies of relevance Αρχειοθετήθηκε 2017-01-25 στο Wayback Machine. Nizkor Project: Red Herring Fallacy Files: Red Herring The Art of Controversy: Diversion Αρχειοθετήθηκε 2011-05-13 στο Wayback Machine. (δίγλωσσο κείμενο με το πρωτότυπο γερμανικό και την αγγλική μετάφραση. Του Άρθουρ Σοπενάουερ Η εξαπάτηση σε πολιτικό λόγο
Smile from the Streets You Hold

To Smile from the Streets You Hold είναι το δεύτερο σόλο άλμπουμ του Τζον Φρουσιάντε. Κυκλοφόρησε στις 26 Αυγούστου 1997 από την Birdman Records. Ο Φρουσιάντε ήταν τότε ακόμα εθισμένος στα ναρκωτικά οπότε κυκλοφόρησε το άλμπουμ για να κερδίσει χρήματα ώστε να αγοράσει και άλλα. Ο δίσκος είναι μια ανάμειξη τραγουδιών που ηχογραφήθηκαν όταν ο Φρουσιάντε ήταν ακόμα στους Red Hot Chili Peppers και μερικών καινούριων τραγουδιών.Το άλμπουμ περιέχει και δύο ντουέτα με τον Ρίβερ Φίνιξ τα οποία όμως δεν κυκλοφόρησαν λόγω της απαγόρευσης από την οικογένειά του Ρίβερ.

 "Enter a Uh" – 8:06 "The Other" – 1:36 "Life's a Bath" – 1:18 "A Fall Thru the Ground" – 2:24 "Poppy Man" – 1:21 "I May Again Know John" – 8:47 "I'm Always" – 2:33 "Nigger Song" – 4:15 "Femininity" – 2:35 "Breathe" – 6:21 "More" – 2:07 "For Air" – 3:55 "Height Down" – 4:00 "Well, I've Been" – 3:06 "Smile from the Streets You Hold" – 5:09 "I Can't See Until I See Your Eyes" – 1:30 "Estress" – 2:17 Κριτική στο AllMusic